“ตู่” กังวล ภาพคนแห่เที่ยวบางแสน ล้นหาด เล็งยืดเวลาคลายล็อก เฟส 4 หากสถานการณ์สุ่มเสี่ยง
"ตู่" กังวล ภาพคนแห่เที่ยวบางแสน ล้นหาด อาจยืดเวลาคลายล็อก เฟส 4 หากสถานการณ์สุ่มเสี่ยงต่อการแพร่ระบาดของเชื้อไวรัส "โควิด-19" 
"ตู่" กังวล ภาพคนแห่เที่ยวบางแสน ล้นหาด อาจยืดเวลาคลายล็อก เฟส 4 หากสถานการณ์สุ่มเสี่ยงต่อการแพร่ระบาดของเชื้อไวรัส "โควิด-19"
4 มิ.ย. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวถึงแนวโน้มการคลายล็อกในกิจกรรม/กิจการ ระยะที่ 4 ว่า อยู่ระหว่างการพิจารณา แต่ต้องนำเหตุการณ์ เช่น กรณีประชาชนแห่ไปเที่ยวที่บางแสนเป็นจำนวนมากมาประกอบพิจารณาว่าจะเกิดเหตุการณ์เช่นนี้อีกหรือไม่
โดยส่วนตัวเห็นภาพแล้วรู้สึกไม่สบายใจ ซึ่งหากสถานการณ์ดีขึ้นก็จะคลายล็อกระยะที่ 4 ให้ แต่หากยังมีความเสี่ยงอยู่อาจจะพิจารณาห้ามไว้ก่อน และจำเป็นต้องยืดระยะเวลาออกไปอีก
ทั้งนี้ พล.อ.ประยุทธ์ ระบุว่า ขณะนี้ยังไม่มีสิ่งใดชัดเจน เพราะไม่ทราบอนาคตว่าจะเกิดอะไรขึ้น จึงต้องเตรียมพร้อมสำหรับแผนสำรองเสมอ ดังนั้น การทำงานต่างๆ จะมีแผนปฏิบัติการ แผนเผชิญเหตุ และสมมุติฐานที่เกิดขึ้น ทั้งหมดนี้คือแผนของรัฐบาลที่ดำเนินการ โดยเฉพาะตนเองนำมาใช้ในขณะที่เป็นทหาร จึงนำเอาวิธีการเหล่านี้มาบริหารตรงนี้ด้วย เพื่อให้เกิดผลสัมฤทธิ์ที่จับต้องได้
อย่างไรก็ตาม พล.อ.ประยุทธ์ แนะนำว่าหากสถานที่ท่องเที่ยวมีคนไปจำนวนมากก็อาจเปลี่ยนไปท่องเที่ยวในสถานที่อื่นๆ ชายหาดอื่น หากอยากสูดโอโซน หรือจอดรถริมทะเลก็ได้ เพราะจะไม่คุ้มหากสนุกเพียงชั่วคราวและต้องติดโควิด-19 ขึ้นมา ทำให้เดือดร้อนกันทั้งหมด
ส่วนคนไทยที่เดินทางกลับจากต่างประเทศนั้นได้มีการเพิ่มจำนวนขึ้น ซึ่งรัฐบาลต้องจัดหาสถานที่รองรับในการกักกันตัว โดยที่ผ่านมาได้ให้ทยอยเดินทางกลับในตัวเลขที่รัฐสามารถควบคุมได้ โดยการบริหารจัดการของรัฐ